Kemi Adetiba

Kemi Adetiba jẹ́ ọmọ orílẹ̀-èdè Nàìjíríà tí ó sì jẹ́ olùdarí fídíò orin lóríṣiríṣi, aṣẹfíìmù àgbéléwò àti olùdarí ètò lórí tẹlifíṣọ́ọ̀nù tí àwọn iṣẹ́ rẹ̀ ti hàn lórí Channel O, MTV Base , Soundcity TV, BET àti Netflix .

 Ìgbésí ayé rẹ̀ 
Ọjọ́ kẹjọ oṣù kìíní ọdún 1980 ni a bí Kemi ní ìpínlẹ̀ Èkó, Ìyá rẹ̀ ni Mayen Adetiba tí ó jẹ́ onímọ̀ ẹ̀rọ àti òṣèré. Kemi Adetiba bẹ̀rẹ̀ ìgbésí ayé rẹ̀ sínú ètò orí afẹ́fẹ́ nígbà tí wọ́n fi ṣe ìpolówó ọṣẹ OMO. Èyí sì hàn pé ipa ẹsẹ̀ bàbá rẹ̀ Délé Adetiba ló ń tọ̀.
Ẹ̀kọ́
Adetiba gba ìwé ẹ̀rí ìyẹ̀wù àkọ́kọ́ (Bachelor's Degree) nínú ìmọ̀ òfin ní Fásitì ìpínlẹ̀ Èkó (University of Lagos)
Ìgbésí ayé ara ẹni
Adetiba ṣe mọ̀nmí n mọ̀n ọ́ pẹ̀lú Oscar Heman-Ackah ní oṣù kínní ọdún 2022, wọn sì ṣe ìgbéyàwó ní oṣù kẹrin ọdún náà. 
 Iṣẹ́ rẹ̀ 
Kemi bẹ̀rẹ̀ iṣẹ́ rẹ̀ gẹ́gẹ́ bíi agbétò sórí rédíò pẹ̀lú Rhythm 93.7 FM, níbi tí ó ti ǹ darí ètò méjì kan tí ń jẹ́ "Soul’d Out" àti "Sunday at the Seaside". Kemi bẹ̀rẹ̀ sí ní fi àtúnkọ orin sí orí ẹ̀rọ ayárabíàṣá bíi Spotify àti SoundCloud láìfi orúkọ ara rẹ̀ síbẹ̀ àmọ́ ó ń lo orúkọ kan tí ń jẹ́ 'hule'.

Kemi Adetiba yí kúrò láti agbétò sórí rédíò sí agbétò sórí tẹlifíṣọ́ọ̀nù. Ó ń gbé àwọn ètò bíi Studio 53, Temptation Nigeria pẹ̀lú Ikponmwosa Osakioduwa lórí Mnet. Ó tún dárí ètò Maltina Dance All fún sáà mẹ́ta.

Lẹ́yìn ọdún mẹ́ta pẹ̀lú àṣeyọrí nínú iṣẹ́ rẹ̀, Kemi forúkọ sílẹ̀ pẹ̀lú New York Film Academy láti kọ́ nípa àwọn ohun àmúyẹ fún àwọn tó ń darí fíìmù. Lónìí, Kemi sì ti di ògbóǹtarìgì olùdarí fíìmù àgbéléwò ní orílẹ̀-èdè Nàìjíríà àti Áfíríkà.   Fíìmù ìṣẹ́jú díẹ̀ tí Kemi Adetiba ṣe  tí àkọ́lé rẹ̀ ń jẹ́ Across a Bloodied Ocean ni àjọ Pan African Film Festival and National Black Arts Festival ṣe lámèétọ́ ẹ̀.

Ní ọjọ́ kẹjọ oṣù kẹsàn-án ọdún 2016, Kemi Adetiba kópa nínú fíìmù kan tí àkọ́lé rẹ̀ ń jẹ́ "Wedding Party".

Ní ọdún 2017, ó jẹ́ olùdarí ètò kan lórí tẹlifíṣọ́ọ̀nù tí ń jẹ́ "King Women" níbi tí ó ti gbé ìyá rẹ̀ Mayen Adetiba sórí afẹ́fẹ́. Àwọn obìnrin mìíràn tí ó pè wá sórí ètò "King Women" náà ni Chigul, Taiwo Ajai-Lycett, TY Bello and Tara Durotoye.

 Ààtò àwọn àmì ẹ̀yẹ rẹ̀ 
Díẹ̀ lára àwọn àmì ẹ̀yẹ tí iṣẹ́ rẹ̀ ti bí ni fídíò obìnrin tí ó dára jù lọ fún orin "Ekundayo" láti owó TY Bello ní Soundcity TV Music Video Awards, fídíò obìnrin tí ó dára jù lọ fún orin "Today na Today" láti owó Omawunmi ní 2010 Nigeria Entertainment Awards. Àwọn àṣẹ̀ṣẹ̀ ṣe iṣẹ́ rẹ̀ ni  "onye" tí Waje kọ pẹ̀lú Tiwa Savage, "Anifowose" tí Olamide kọ àti bẹ́ẹ̀ bẹ́ẹ̀ lọ. 

A yan Kemi gẹ́gẹ́ bíi olùdaríbìnrin tí ń gbé fídíò orin jáde tí ó dára jù lọ niThe Headies 2014 ní ọdún 2014. Ó gboyè City People Entertainment Award fún olùdarí fídíò orin tí ó dára jù lọ ní ọdún 2015 àti àmì ẹ̀yẹ HNWOTY tó jẹ́ àmì ẹ̀yẹ ọdọọdún fún obìnrin tó dára jù lọ nínú fíìmù àti tẹlifíṣọ́ọ̀nù ní ọdún 2017.

 Àwọn Fíìmù tó ti dárí 
Across a Bloodied Ocean (2008)
The Wedding Party (2016)
King of Boys (2018)
King of Boys: The Return of the King (2021)
To Kill a Monkey (2025)

 Àwọn fídíò orin tó ti dárí 

2017: King Women
2015: "Last Bus-Stop" by Niyola 
2015: "Dance Go (Eau de Vie)" for Hennessy Artistry '15 (feat. Wizkid and 2face Idibia)
2015: "Out the Magazine" by Lindsey Abudei
2014: "My Darlin" by Tiwa Savage
2014: "My Place" by Lynxxx
2014: "Love to Love You" by Niyola (featuring Banky W.)
2014: "Sitting on the Throne" by Olamide
2014: "Anifowose" by Olamide
2014: "Onye" by Waje
2013: "Toh Bad" by Niyola
2013: "Say" by Bez
2012: "If I Die" by Da Grin
2012: "Tease Me/Bad Guys" by Wizkid
2011: "I Believe" by Ego
2011: "Follow You Go" by Banky W.
2011: "The Future" by TY Bello
2010: "Fall in Love" by Ego
2010: "Lagos Party" by Banky W.
2010: "More You" by Banky W. 
2011: "Today Na Today" by Omawumi
2008: "Ekundayo" by TY Bello

 Àwọn Ìtọ́kasí